Padblokkade hou nie met e-tol verband | Maroela Media
Padblokkade hou nie met e-tol verband
Foto: Gautengse departement van verkeersveiligheid, Facebook
Nog foto’s van die padblokkade volg onderaan die berig. Die departement van gemeenskapsveiligheid het Vrydag gesê die Gautengse verkeerspolisie is nie betrokke by e-tolaktiwiteit nie.
“Beamptes vra nie bestuurders oor hul e-tolrekeninge of enigiets wat met e-tol verband hou nie,” het Thapelo Moiloa, woordvoerder van die departement, by ŉ blokkade op die N1 by die Allandale-afrit in Midrand gesê. “Die departement maak slegs gebruik van die Suid-Afrikaanse Nasionale Padagentskap (Sanral) se hulpbronne en -toerusting omdat ons nie ons eie het nie.”
Die toerusting wat gebruik word sluit toestelle in wat ŉ voertuig en sy bestuurder se lisensies kan nagaan. Die toerusting word ook deur padverkeersbeamptes gebruik om te bepaal of ŉ voertuig se nommerplate vervals of gekloon is.
Die verkeer het bykans ŉ kilometer lank stilgestaan terwyl die beamptes die motoriste afgetrek het.
Ongeveer vyf verkeerspolisievoertuie en ses beamptes het langs die pad gestaan. Daar was ook ŉ Sanral-voertuig en ŉ -sleepwaentjie, maar geen Sanral-beamptes nie.
Volgens die departement is 142 voertuie afgetrek en deursoek. Altesaam 54 boetes is uitgereik vir voertuig- of bestuurderslisensies wat verval het, motors wat onpadwaardig was of voertuie wat nie hul lisensieskywe vertoon het nie en voertuie wat oorlaai was. -SAPA
e-tol Midrand padblokkade
Petroleum-vakbonde verklaar dispuut
Foto’s: Noodlanding op Keurboomstrand
Dereck Le Roux · 5 jaar gelede
Eienaardig genoeg talle van die motorisste beweer dat die verkeersbeamptes juis daarop uit was om te bepaal of jy ‘n E-tol skyfie het en as jy nie het nie moes jy verduidelik hoekom jy op die snelwee bestuur sonder jou E-tol skyfie, iemand is besig om leuens te verkondig.
Dereck, niks “nuut” nie.